text:
Browsing Tag Drunk
-
29 July 2011 at 09 : 00 AM
WTF…Homber sa bebe i bira MARIEKS dje forma aki…
Esaki si a pasa nos forsa. Ta basta konosi ku ora gai blanku bebe nan ta bira un tiki gay i kumisa mishi ku otro gai i hasi wega di pinda. Pa nan ta nan manera di hasi wega i expresa nan mes na e momentu ey. Esun nan biba na Hulanda lo a maak esaki varios biaha mee kaba na evenementu i fiesta nan. PERO... e swa nan den e video aki, si a kibra tur RECORD. Ta ...Read More
-
17 January 2011 at 20 : 32 PM
Bo sa bo ta Fuma ora….
Bo sa bo ta fuma ora: Ora hende homber bai pishi kanti kaya of den boshi, nan pishi riba nan sapatu. Esei ta kos ku por pasa nos tur, pero bo sa ki ta krow, si bo tin slof Birkenstock bisti. E koi ta drenta mei mei di bo tenchi nan. Sigiente dia bo slof ta manera POP di banana a kai riba dje. Or abo kumisa duna tur hende high five of power. Tin di ...Read More
-
7 October 2010 at 20 : 22 PM
Nochi di terror
Un chino a sali un anochi bai dal dos drinks. Wel dos drinks a bira muchu mas ku e a kere, i e a sali e bar fuma fuma.(Su wowo Chino nan no a sera mas ahinda). E chino a disidi di bai libra su mes di un kaks ku e tatin wanta for di ora e tabata sober (Kiermen basta pero basta ratu pasa). 5 ora despeus ahinda e no a sali wc. No ora hende nan a tende ta ...Read More
-
10 July 2010 at 21 : 46 PM
Alcohol no ta wega……Forsa e karson
Alcohol lo keda sorprende bo kiko e por hasi ku hende. E meneer aki ta dje fuma ey ku e la konfundi su karson pa su kamisa. Wak e forsa e karson na su kurpa....ai dios.. Drunk Guy Confuses Pants With His Shirt - Watch more Funny ...Read More
-
10 March 2010 at 12 : 42 PM
100 Million!? Serio!?……..Bitch please!
Lindsay mal di lean! Aktris / drogadikto Lindsay Lohan ke demanda E-Trade paso nan propoganda nobo, ku a wordu debuta durante di Super Bowl ku Winter Olympics a usa su nomber. Sigun Lindsay ta e nan kemen, e dama aki mester ta kere ku tur kos ta draai rondo di dje. Den e propoganda nan ta usa "su" nomber pa e baby ku ta un Milkaholic, nos por kompronde ku ...Read More


c: text/html

text:
E receta aki ta uno cu mi ta uza hopi y ta hopi facil.
Ingredientenan pa 7 liter di erwtensoep:
- 120 gram di bacon corta chikito
- 100 gram boter (Real Butter, no margarine)
- 2 ciboyo mediano corta chikito
- 5 taki celder corta chikito
- 3 wortel mediano corta
- 5 batata corta na bloki chikito (2cm x 2cm)
- 2 paki di erwten, split pea
- 4 Rookworst corta na schijfjes
- 4 pa 5 bouillon di berdura
- Salo y pepper na smak
Habri e pakinan di erwten y laba e erwten den un baki cu awa. Cambia e awa 2 pa 3 biaha.
Agrega awa pa tapa cu e ingredientenan. Tira e bouillonnan di berdura y laga e sopi cushina pa 2 ora. Cada 15 minuut tira bista pa wak e awa no baha mucho. Agrega awa si mester.
Ora e erwten cuminsa bira moli agrega e rookworst y batata corta na bloki. Laganan cushina pa 15 minuut. Check e batata si esaki ta moli.
Bon provecho.

robotstxt: allowed

filter: keep


text:
Algun ciudadano consterna cu maltrato y morto di hoben agredi pariba di Nikki Beach
ORANJESTAD (AAN) – Tin ciudadanonan cu a keda consterna cu e maltrato riba e hoben di 24 aña, pariba di Nikki Beach, ken a bin fayece dialuna mainta.
Aunke e causa no ta conoci tin rumornan ta core cu e mucha homber no tabata tin nada di haber cu e caso, solamente el a purba di defende un mucha muher cu dos mucha homber tabata maltrata.
Esaki ta un di e versionnan cu ta circula, pasobra manera ta conoci, alomenos durante dialuna, no tabata tin claridad riba e caso ni un informe oficial di un of otro declaracion di posible testigo.
Cual cu sea loke a sosode, ta masha tristo e tipo di violencia cu por constata un biaha mas, cu tin na Aruba tanto den cierto adultonan como den parti di nos hubentud.
Si berdad ta asina cu alcohol y droga por a hunga un rol den e sucedido ta algo cu mester sali na cla door di investigacion, pero nada ta hustifica e tipo di agresionnan bestial aki.
Aruba ta un isla hopi chikito pa tanto cos grandi sosode, manera e crimen aki pasobra no por yame cu otro nomber.
No ta prome biaha cu un hende, sea adulto of hoben, ta para na Hospital bon bati riba nos pida baranca aki, y esaki ta un di e biahanan cu maltrato a cobra bida di un hende.
Algun ciudadano a indica cu pa nan, no tin speranza mas pa nos pais y cu den tempo di carnaval tin asina tanto bebemento y uso di droga, cu mas di un hende ta perde control y ta comete tur sorto di actonan condenable.
Tin personanan cu ta culpa e libertinahe cu carnaval ta trece cune, y e parti di materialismo cu ta envolvi den dje, pasobra e ta trece turistanan pa nos Isla y turismo ta nifica placa na prome lugar.
Berdad, hopi decepcion e desaroyonan cu ta tumando lugar na Aruba ta causa na diferente ciudadano cu ta corda con den pasado carnaval tabata otro, tabata un fiesta nacional, algo di cual grandi y chikito por a goza sin ningun temor. Leu, leu tabata tin un of otro incidente, pasobra semper tin hende cu ta daña ambiente, pero nada tabata sosode di un magnitud asina, manera ultimo temponan ta e caso.
Personanan cu a yama a expresa nan sentimentonan di solidaridad pa e famia di e hoben, nan deseo pa e caso wordo aclarea y cu esnan culpable paga pa nan delito cu tur peso di ley. Cu e hoben aki sosega na paz y DIARIO tambe ta uni na e palabranan aki.


text:
Archivo di December, 2012
ORANJESTAD(AAN): Tabata Diadomingo pa 5’or di marduga prome minister Mike Eman a corona reina y rey di dande 2012.
Reina di dande ta Marelene van der Linde di Grupo Los Hermanos cu a gana e titulo pa di dos aña sigui. Rey di Dande 2012 a bira Eric Ras di Grupo Sonido di Antaño.
El a yega di sali Rey di dande caba den pasado. E festival a bay hopi bon yena cu ambiente. Eric Ras a bisa cu awor e tin tres corona y ta net un pa cada yiu.
Tambe tabata tin diferente otro premio durante e anochi di e festival. E resultadonan ta lo siguiente.
Propio Composicion
Ciudadanonan a bin ta ripara esaki…
ORANJESTAD (AAN): Contrario na añanan anterior, tin indicacion fuerte cu pueblo ta halando faha mara aun mas compara cu den pasado. Hendenan a stop di cumpra rifa, hendenan a stop di cumpra ticket pa bingo, hendenan ta stop di bay wak comedia, y hasta a stop di sali bay come anochi cu famia.
Situacion financiero di e isla ta hopi bisto pa tur hende. Y e biaha aki, sorprendentemente ta parce cu menos clapchi ta worde tira desde Diahuebs cu a cuminza bende na Aruba.
ORANJESTAD (AAN): Autoridad encarga cu Atraco Team a pone man riba un sospechoso relaciona cu e atraco arma cu a tuma lugar riba Shiva’s den Plam Beach Plaza.
Aunke basta dia a pasa e investigacion nunca a stop. E agentenan encarga cu Atraco Team a keda busca tur pista necesario pa yega na esnan cu a comete e acto aki. Asina a logra pone man riba un prome sospechoso cu ta un homber procedente di Venezuela.
ORANJESTAD (AAN): Tin informenan cu ta mustra cu e Gobernador di Miranda (Venezuela) Henrique Capriles Radonski a viaha pa Aruba den un avion priva y despues pa New York pa ayanan topa cu su mayornan. Esaki lo a sosode e siman aki cu a pasa.
E informe aki a bira conoci ya cu hendenan di e gobierno di Chavez a cuminza keha cu Capriles a viaha pa Aruba mientras cu e trahadornan di e gobernacion di Miranda no a haya nan aguinaldo completo.
ORANJESTAD (AAN): Atraco Team su investigacion ta canando perfectamente e momentonan aki.
Esey nifica cu pa algun tempo e sospechosonan lo keda tras di trali. Den cada grupo cu keda deteni tin mas caso ta aparece cual nan lo ta liga na dje.
Den e investigacion relaciona cu e dos detencionnan na Koyari y tambe Ponton tin tambe un muher deteni como sospechoso. Aki ta trata di e muher cu lo ta of tabata tin relacion cu un di e sospechonan cu Arestatie Team a lanta bai cune na Koyari.
ORANJESTAD(AAN): E sospechoso fam Fingal cu a keda deteni pa arestatie team algun dia pasa ya caba ta den libertad. Atraco Team tabata tin mester di dje y su amigo. Ambos ta relaciona cu ladronicia di auto y atraco. Nan no ta desconoci di polis.
Na Koyari y Ponton e detencionnan a tuma lugar. Asina a pone man riba ambos drumi den oranan di marduga. E investigacion a sigui caminda e proceso di interogacion tabata crucial pa e caso. E sospechos principal ta Zievinger cu si a keda deteni. Fingal y Zievinger ta amigo.
Parti di e declaracionnan haci pa Fingal tabata importante den e caso. Awor cu recherche a keda cla cune a lage bai. Asina mes su amiga of ex amiga ta den man di husticia tambe awor.
Inspector Ricardo Muller:
ORANJESTAD(AAN): Pa loke ta e situacion den trafico e sentimentonan ta mixto pa e inspector di polis Ricardo Muller kende ta hefe tambe di e departamento di trafico.
El a splica cu ta diferente multa a worde duna y en general basta proces verbal a worde traha. Polis a registra sigur un 500 y pico accidente tur luna.
Esey nifica mas cu 6000 mil accidente pa aña cu ta hopi halto. No tin auto dimas pa un lugar asina chikito. Nos ta riba 60 mil auto cu plachi A sin conta e otro vehiculonan ya caba ta yega 70 mil auto na Aruba.
Pa tin asina hopi auto mester tin e caminda tambe pa nan core. Ta spera cu otro aña keda cla cu e vierbaansweg y tambe cierto ringweg pa alivia e situacion di trafico.
ORANJESTAD (AAN): Minister di transporte Otmar Oduber a bisa den pasado cu mientras Curacao no baha nan airport tax pa Aruba nan lo mantene tambe esun di Aruba mescos.
E mester ta un deal igual. Pa hopi tempo tin hende cu tabata bogando pa baha e prijs di airport tax entre e islanan den reino.
Esaki ta algo cu a keda na puro promesa. Minister di transporte Otmar Oduber na diferente ocasion a splica cu ainda su colega na Curacao no kier trece e cambio pa baha airport tax.
Parlamentario Marlon Sneek cu un mensahe pa MEP:
ORANJESTAD (AAN): Segun Marlon Sneek di AVP, algun siman atras nos por a mira e lider di “Mal Ehempel pa Pueblo” (M.E.P). hunto cu su piratanan ta cana piki pieu riba e proyecto di tram den caya grandi. Hasta nan tabata buscando hende pa entrevista y nan a worde mal sirbi.
Despues a sigui e inauguracion di e tram y a laga sa di no lo ta presente paso nan lo tin otro actividad e dia ey. A cambia e dia di inauguracion pa motibo di jobida y toch nan no a presenta.
Mañan dia 31 di december gobierno cu Mambo a organiza diferente actividad den caya grandi pa asina pueblo por haci su compranan den un ambiente festivo y sigur cu lo bay tin e dande y e pagara.
ORANJESTAD(AAN): Eric de Cuba ta naci na Aruba 8 Jan 1968 y biba na Sero Blanco. Actualmente e ta wordo busca pa atraco y tambe pa intento di asesinato atrobe. E tabata sera recien pa algun aña relaciona cu un hincamento. El a hinca un persona den garganta y tabata falta poco pa e persona aki a fayece. E tabata sospecha cu e persona aki lo tabata tin algo cu su ex.
Ta mas bien un lift el a duna e ex pa trabao y a hera haya su morto na man di e homber Eric de Cuba. Eric de Cuba ta un adicto biba na Sero Blanco. E tin e bario tambe teroriza cu ladronicia. Actualmente tin sospecho tambe pa atraconan arma cu e lo a comete.
ORANJESTAD(AAN): E grupo di carnaval “Touch of Brazil” conoci tambe como TOB a cera aña den gran forma na Drop & Nuts situa na Dakota.
E evento awe a bay compaña pa hopi musica, ambiente y cu un cantidad di invitado presente. Tur cos ta mustra cu e aña aki TOB lo kibra tur record di inscripcion, specialmente pa Fakkel Optocht.
Den un ambiente unico hunto cu transmicion bibo di e emisora Power FM, presentacion di un grupo di Dande y Rincon Boyz, e participantenan den e grupo TOB a yega na cantidad pa por sigui inscribi y despedi di aña 2012.


text:
Diasabra ultimo RCA "Big Wheel Lottery powered by Powerade" a derota FC Sanicolas 7 pa 0 cu 3 gol di Ronald Gomez, 2 gol di e hoben Brian Dorothal cu tin un tremendo pia robes, 1 gol di e sensashon hubenil Jeanpierre van den Linden y un gol di conocido Jean-Luc Bergen. Den tres wega, RCA a jega 9 punto cu 12 gol na favor y solamente un gol contra. Proximo reto ta diadomingo awo pa 8:00 pm den CDGPT na Dakota vs e fuerte ekipo berde di Savaneta "La Fama" cu tambe ta bini di un victoria vs Estrella. Otro wega nan tricolor di siman ta diamars anochi 8or team Dames RCA "Neutrogena" vs RCS den CDGPT.
Damas nan tricolor a sali siman pasa cu un victoria di 10-0 riba Estrella. Diasabra mainta pa 9:20 am Unistars Babie ta bishita RCA Arena pa topa Deportivo RCA "Wendy's". Na veld di Bubali RCA su team nan Mini Babie y Babie "Guardian Group" RCA lo ta den acshon y RCA "Subway" tambe lo topa Bubali lifida A. RCA "Aruba Bank" cu a start un campeonato perfeçto arasando cu tur ekipo den Lifida B, e siman aki lo no ta den acshon. Tur fanatico ta invita pa bin apoya engrande di nos chikitin nan te cu nos Dames team y Divishon di Honor. Tambe Direktiva di RCA ta invita tur tur miembro di e famia Tricolor pa join e caminata di Mary Joan Foundation diadomingo atardi y despues jega stadion na Dakota pa apoya RCA vs La Fama. No lubida di Like RCA Fan page na Facebook.
ORANJESTAD - Manera ta un custumber di AVB pa nombra esnan cu mas a destaca durante nan trajectoria den e deporte di mas grandi esta futbol, e aña aki esaki no ta un exepcion. E campeonato 2014/2015 lo wordo dedica na tres persona cu a practicamente dedica nan bida na e deporte bunita aki.
Un di nan cu awe nos kier a dedica atencion na dje ta nada mas y nada menos cu señor Albert Etienne Lake, pa muchanan di e bario di Dakota y di school, cariñosamente yama Ali.
Señor Albert “Ali” Lake a nace dia 30 di april 1960 na Aruba y ta casa cu Yolanda Editha Lake-Wolter. Hunto nan como pareha tin tres yiu, esta Joally, Albert Jr., Brian, y tambe un nieta cu yama Shelove Lake.
Read more: Pa AVB ta un honor, di reconoce un otro Dakotero cu a destaca.
Nos ta drentando e recta final di e “transfer market” ja cu diabierna awor 15 di Augustus pa 5or di atardi esaki ta sera y hungadornan no lo por cambia di team bou di ningun circumstancia te cu December ora cu e transfer window habri. Esaki ta un siman di basta tension bou di dirigente nan. Hopi di nan no lo ta localizable mas, especialmente e presidente, secretario y tersorero ta persona nan di directiva cu lo ta bira casi imposible pa contacta. Telefon nan ta wordu paga, y hasta algun no lo “yega” nan cas pa full e siman. Te cu awor solamente 8 carta di retiro a wordu entrega y ta spera cu esaki lo ta un siman druk, y vooral diabierna cu mayoria carta di retiro lo wordu entrega. Hopi team ta wardando pa e ultimo dia pa saca nan carta nan y usa e factor sorpresa na nan fabor. Asina mes nos inbox ta mas druk cu e post bus di cualkier politico di oposishon; yena cu informashon confidential y nos ta trece tur pa boso.
Dakota campeon cueste loke cueste
Un siman atras Directiva di Dakota a saca un comunicado di prensa anunciando nan planes nan y cu nan lo trece 8 hungador pa reforza e team di Division di Honor. Siman atras a ser confirma siguente hungadornan Eric Abdul, John Lugay, Urvin Slamet, Dwayne Raven, Ezra Bosnie. Ta uni nan mes na e grupo aki Fercand Sophia di Nacional Washington, Jean Pierre Fingal y Jesus Penate di RCA, Emigiene De Cuba di Club Caiquetio, Walter Rangel Lugo di Estrella, y tambe nan a hanja servicio nan di e capitan di selecshon di Aruba, Reinhard Breinburg. Y esey no ta tur, tambe Dakota a logra hanja Damien Boers, cu ta un defensa central cu junga den Division 2K na Hulanda. Un total di 13 hungador nobo Dakota a pone na disposishon di entrendar David Abdul di cual 8 di nan ta delantero, 1 portero, 2 defensa, y 2 bolante. Practicamente un team completo. Dakota a cansa di ta chicken farm pa otro team nan, cansa di produci hungadornan, prepara nan, inverti den nan pa despues otro team pasa bai cu nan. E aña aki ta haci 20 aña pasa cu ta e ultimo biaha cu Dakota a logra lanta e copa di campeon, y un di e meta nan ta di trece e copa e aña aki bek pa Dakota, cueste loke cueste. Manera un di e dirigente nan a bisa, “E aña aki otro gay lo canta.”
RCA lo confia den su farm system
E team di RCA no solamente ta produci hungador, pero ta promove nan tambe pa e team grandi. Apesar di a perde varios pieza clave, e team di solito ta sigui duna confiansa na su section hubenil. Jean Pierre v/d Linden, Kilian Toro, Lang Trinidad, Jean Ulisys Zaga, Litmar Lacle, Lujean Bergen y Brandon Malmaceda ta hungador nan di Junioren cu lo wordu promovi e aña aki pa e team grandi y cu lo mester defende e colornan tricolor. Tambe di buelta ta Boyz Aparicio, sigur un hungador importante cu por yuda guia e hungadornan jong. Aparicio tawata parti di e dream team cu a gana tur torneo caminda nan a participa na 2010-2011. Hunto cu Alex Hassel, y Howard Nedd ta yega Timothy Daguiar cu ta un joven naci na Curacao pero di tata Arubiano. E la junga na Hulanda pa Ado Den Haag y NAC Breda. Su posishon cu e lo cubri pa e team tricolor lo ta di Defensa Central, sigur un posishon caminda RCA tawata tin mester ayuda. Tambe RCA ta hanja un delantero di Willem 2 di Hulanda cu yama Joyry Van Beers. Jomar Martis a dicidi di trek terug y no ta bai Britannia mas y Juan Valdez ta bolbe bek cas despues di pasa un aña cu Dakota. Presidente di RCA Ditto Acosta ta kere cu su team lo bai competi pa e titulo un biaha mas e campeonato aki. E team official lo wordu anuncia di 20 di Augustus pa 8:30 PM na Touch Down Sportsbar caminda tur jugador y staff technico lo wordu presenta.
CIA na Bubali
E orguyonan di Noord tin varios siman ya den preparashon pa e campeonato cu ta den porta, pero parce tin un secreto hermetico rond di e team. Hulk a laga sa cu nan ta trahando riba varios sorpresa y no kier divulga nada te dia 15 di augustus. Bubali ta trahando asina duro pa no divulga nada cu entrendor Harold Faro a laga sa cu Bubali lo no participa na ningun torneo promer cu e campeonato cuminsa pa ningun hende wak su hungadornan ni e tactica cu ta wordu prepara pa e campeonato cu ta den porta. Jordany Tromp lo ta bek bou di e lata nan pa e orguyonan di Noord despues di 2 aña di ausencia. Mucho mas informacion no por a wordu saca ya cu Bubali parce un oficina di CIA y e fanaticada di Bubali lo mester warda te despues di dia 15 pa por hanja sa ken ta e refuerzo nobo nan pa e campeonato cu ta bai cuminsa.
Estrella tey atrobe
Estrella tey atrobe, tawata palabra nan di nan trainer nobo, Herbert Bijlsnijder. E team naranjada a cuminsa su preparashon nan pa e campeonato nobo den un bon ambiente cu bastante apoyo na e promer training.
Cos nan ta cambia hopi den un siman, ya cu despues cu Baromeo a anuncia cu e ta bai Britannia, awor e la dicidi cu e ta trek terug y ta keda cu Estrella.
Joel Geerman tambe a dicidi cu e ta keda Estrella y parce cu tur cos a cuminsa bolbe na nan lugar na papilon y e team por cuminsa focus riba e campeonato.
E dragon nan lo por hanja un leon
E team di Nacional Washington te ainda tawata keto durante e transfer market. Esaki tin di haber cu nan lider maximo Cilo Brete tawata den exterior y a regresa diasabra cu a pasa. Su promer punto riba agenda tawata un reunion cu Leo Bedoya Marin, portero di La Fama. Cu salida di Elvis Vrolijk pa Hulanda sigur esey ta un lugar unda cu e dragon nan tin mester ayuda. Sigur lo bai tende mas di Nacional Washington drentando e siman importante aki.
Roy Wongsosimito ta jefe nobo di e caciquenan !
E Cacique nan di Paradera lo tin un Jefe nobo e campeonato aki. Roy Wongsosimito ta bira e trainer nobo pa e team di Caiquetio cu ta logra mantene su permanencia den Division di Honor pero cu e aña aki ta candidato fuerte pa degrada. Sin mucho ayudo financiero e team di paradera no a busca mucho refuerzo y sigur Roy lo tin cu traha overtime pa por pone un team competitivo riba veld.
La Fama ta sigui activo
E speransa berde di Savaneta ta sigui reforza su team y ta ser menciona cu Lionel “Layo” Tromp lo ta bolbiendo La FAma pa un “second act.” Tambe e joven Bolante Nino Tromp parce a cambia di pensamento y lo join e team di La Fama despues cu inicialmente e tawata di forma parti di Riverplate.
Hopi a ser papia, pero esaki ta e siman cu tur cos lo mester wordu concretiza. Manera nan ta bisa,” Den tempo di Guerra no tin misa.” Y tur cos mester keda cla pa diabierna awor.
Pa e siguente edishon nos lo trece un relato di tur e retiro nan cu a wordu entrega y tambe cua ta e team cu mas jugador a hanja y mas jugador a perde. Bishita e website di AVB na www.AVBAruba.aw of like nos riba facebook AVBAruba.aw y keda altanto di tur loke ta pasa den nos futbol local.


text:
MANGUSA A kibra record na Kòrsou ku un fli di kasi 50 meter!
Diadomingu ku a pasa ei den e competensia di ABCC (Aruba, Boneiru Curaçao y Colombia) organisá dor di Fundashon Fli Kòrsou,
tabata hopi impreshonante kon e team di MANGUSA a kibra record y asina skirbi un pagina di historia di Fli na Kòrsou. E fli di caha tabata tin un midí di 49.90 meter!
MANGUSA team PABIEN!
Klèk aki pa mira e video
WEBSITE NOBO!
Bon Biní na e website nobo di CuracaoKites.com !
Awe 24 di märt nos ta introdusí un website nobo. Te ainda e website ta bou di konstrukshon. Nos ta spera di komplase tantu personanan ku a pidi pa hanja más informashon y más rapido. Asina nos ta bai incorpora Medianan Social, komo FACEBOOK, Youtube, Twitter, etc. pa hasie mas fasil pa kontakto. Tambe nos ta bai extende un manera pa hasi Live streaming video posibel, pa asina rònt mundu por mira bibu y direkto eventonan di Fli na Kòrsou. Nos ta spera di kompletá tur e esakinan den e próximo dianan.Keda Pendiente.
Laga Nos Sigi Ku e Vuelo!


text:
E Albert Einstein di ladronan
Posted by By Jimbull Pacheko at 10 November, at 05 : 15 AM Print
Ratu ratu bo ta puntra bo mes no kon bestia un hende por ta? Awel e respuesta ta hoooooooopi mes. Un swa ku ta kana horta den kas di hende a wordu aresta masha masha fasil mes dor di police. Kon e suheto aki a wordu haña kulpabel di e krimen nan aki? fasil. E bro aki tabata gusta hunga su farmville asina tantu ku e a drenta horta i subi online den un kas. E kens aki a lubida di log off ora e a kaba di hasi su maldad. Ora e doño nan di e kas a jega uniko kos ku nan mester a hasi ta wak e account di facebook ku e a laga di logged on riba nan laptop.
Uniko kos ku polis nan tatin ku hasi ta kore bai su kas bai buske. Dos kos malprensa no ta kompronde. 1 si bo bai horta den un hende su kas dikon bo ta log on riba nan computer? pa bo mira kon adicto hende ta awendia. i 2 si ta ladron bo ta no? DIKON bo no a horta hinter e Laptop ey bai kune??? IMPOSIBBEL.
E smoesje ku e tatin pa polis ta mas heavy ahinda. E di e a drenta e kas paso tabata hasi friw pafo. Prome bo haña duele di dje korda ku esaki a pasa na Florida e ciudad mas kayente ku kasa di diabel i check e braga ku e tin bisti den su mugshot…BRRRRRR friw mes. of miho bisa COLD Blooded.
Related Posts
-
28 May at 05 : 39 AM 0
Sueltu di pushi
-
12 April at 11 : 17 AM 0
Krea Problema Harma Bomboshi Hala Atras Laga Huma Sali Bai
-
3 January at 11 : 51 AM 0
Machu Booster.....Ba dal dibo kaba?!!!
-
29 October at 17 : 44 PM 0
Korsou bo tey? Lanta for di Soño !!!!


text:
Compartir tu Busqueda
Escucha y Descarga la mejor Musica de Duo Fuente De Bendicion Arbol Celestial mp3 Gratis en Linea, Musica Duo Fuente De Bendicion Arbol Celestial MP3 Online Free
Download Duo Fuente De Bendicion Arbol Celestial xd, atau dengar mp3 Duo Fuente De Bendicion Arbol Celestial online sebelum download mp3 tersebut. (Duo Fuente De Bendicion Arbol Celestial.mp3) Duo Fuente De Bendicion Arbol Celestial download, Duo Fuente De Bendicion Arbol Celestial mp3 percuma, carian Duo Fuente De Bendicion Arbol Celestial mp3 download, Duo Fuente De Bendicion Arbol Celestial music download, free mp3 Duo Fuente De Bendicion Arbol Celestial.


text:
Velocidad halto y alcohol no ta mezcla!
ORANJESTAD (AAN): Te ainda e investigacion na e lugar mes no a termina, pero for di testigonan cu tabata cu e victima di e accidente fatal, por a compronde cu e tabatin drinks aden y cu nan tabata “spin” na altura di Wendy’s Palm Beach y cu e tabata biniendo hopi duro ora el a perde control.
E hoben John Mejia ta den flor di su hubentud, apenas algun aña cu el a caba Maria College y ya el a perde su bida den un desgracia pisa Diabierna marduga.
E tabata su so den auto pero den compania di algun amigo, nan tabata direccion Lekker Bar & Restaurant na Noord.
E hecho cu su siguiente mainta ta dia di trabao obviamente no a pisa mucho den su evaluacion pa sigui “rek” e trip un poco mas awe diahuebs. E auto tabata bayendo riba un velocidad asina halto, cu el a dal, bay halto, bolter y cay back riba su 4 wielnan. Testigonan a conta cu e motor a hasta pega candela un rato.
Un auto cu tabata biniendo tras di e vehiculo a conta cu el a mira con e auto a bay halto, mes halto cu e palo di luz y bin abou back tur na candela. E no a mira pustamento, pero si a sigura cu e auto tabata bayendo duro.
Es mas, e amigonan a admiti cu tabatin “spinmento” un rato prome pero cu na momento di e desgracia no tabatin ningun pustamento.
Hecho ta cu e sucedido lamentable aki awor lo mester sirbi como un les hopi duro pa tur e amigonan cu ta apoya e tipo di weganan extremo cu auto, specialmente e grupo di auto cu stuurwiel na man drechi. E prijs cu bo ta paga ta bo bida, y e tristeza cu e tipo di casonan asina aki ta laga atras hamas por hustifica e draaimento di auto, kima taira y pusta riba caminda publico.


text:
Colaboracion entre SVb Aruba y SVb Hulanda y UWV
Clientenan di SVb Hulanda y/of UWV por ricibi servicio basico di e organisacionnan aki medio SVb Aruba. Dos biaha pa siman e clientenan aki por pasa na Departamento di Control Externo pa ricibi diferente tipo di servicio. Akinan ta duna servicio pa diferente beneficio di e instancianan aki, manera Kinderbijslag, pensioen di AOW of pensioen di ANW. Entre otro por pasa pa:
- Validacion di ta na bida.
- Cambio di datosnan personal manera adres, cuenta di banco, etc.
- Cambio den situacion personal manera divorcio, casamento of fayecimento.
- Solicitud pensioen/beneficionan pa SVb Hulanda y UWV.
Den cierto caso Departamento di Control Externo por bishita esnan cu ta malo y no por sali for di cas pa e validacion di ta na bida.
Orario
SVb Aruba, Departamento di Control Externo ta habri pa asuntonan di SVb Hulanda y UWV tur diamars y diahuebs desde 8:00 AM te cu 11:45 AM y desde 13:00 PM te cu 15:45 PM. Departamento di Control Externo ta situa na Vondellaan 19 C. Semper mester presenta cu un identificacion valido.
Mas informacion
Pa mas informacion por tuma contacto cu Departamento di Control Externo via telefon 527-2780 of fax 582-4630, via email na info@svbaruba.org of medio e formulario aki.
SVb Hulanda, asuntonan internacional (oficina Roermond):
telefon (0031) 475 36 80 10
fax (0031) 475 36 86 09


text:
Sranantongo
Sranan (Tambe Sranan Tongo "Lenga Surnameo", Surnam, Surnames, Suriname Creole, Taki Taki) ta un lenga kriyoyo papia komo lingua franca dor di aproksimadamente 400,000 na Suriname. E ta e lenga principal di e kriyoyonan surinam. Sranan prome tabata yama 'nengre of negerengels'.
Pasobra e ta wordu papia dor di e Hulandesnan, Javanesnan, Hindunan, anto chinesnan, mayoria di e surnameonan ta papie kumo lingua franca, komo e surnamnan na Suriname mes, antes un kolonia Hulandes, i e immigrantenan di origen Kriyoyo-Surnameo ku ta biba na Hulanda.


text:
E stashi aki a kambia su adres- Check e na http://www.triunfodisablika.com
This site has a new adress – Check http://www.triunfodisablika.com
New Adress WWW.TRIUNFODISABLIKA.COM30 Mar
E stashi aki a kambia su adres- Check e na http://www.triunfodisablika.com
- Comments 5 Comments
- Categories Uncategorized
Pourier Arkangel di PAR24 Mar
Skapando florin antiyano, salba nos ekonomia anto tog mas ku 20.000 hende segun Banko Sentral di 1997-2001 a hui bai Ulanda komo refugiado ekonomiko, un meskla di suidadano ku menos diploma i esnan bon eduka ta un dje herensianan ku hopi lo korda di Miguel Arcangel Pourier eks prome minister di Antias ku ayera nochi a pasa pa un otro skina den universo.
Na Matancia Pourier tabata biba den un resort tras di muraya haltu, djis krusa kaya bo ta riba Comancheweg, Kwartier kaminda nan tabata drei riba e wegi droga. Ehempel klasiko kon lidernan di nos nashon a biba den un mundu di ignoransia, no enbolbi nan mes den mehora e bario kaminda nan mes ta biba. Klaro ku probablemente ela yuda hopi hende pero bo prome prioridat komo eks mandatario mester ta ku kaminda bo biba einan niun hende mester tira den bo kara: “kon por ta posibel ku ora djis trai bo lomba bo bisinjanan ta biba den kasnan deplorabel, hende ku ta pasa hamber, un lucha pa sobrebibi?” Un lider politiko, un miembro prominente di un partido ku mester a bin pa ‘Ruime op de boel’ ta obliga pa tira un rondu kaminda e ta biba i dokumenta tur kasonan penibel i yudanan na optene oportunidatnan pa un miho bida.
Liderasgo di e sirkulo elite tambe ta nifika ku pasombra bo ta e ‘preti wowo’ dje poder finansiero bo mester laga nan kompronde ku nan tin e obligashon di baha nan bida di ‘barika yen’ i inberti hopi mas den e barionan ku nan mes a yuda margina. Esaki sea no a pasa ku tur bo SOFNA i Reda Sosial strategianan pa blendu pueblo of sigur no sufisiente ku bo ta ripara un kambio den e kultura dje klase haltu ku no ke rekonose ku nan ta e origen di manteniendo pobresa na bida.
Pourier den e buki di Colet van der Ven ‘Slagschaduwen’ a bisa ku den sklabitut (e shon tabata) pensa pabo. Despues Shell a bini i atrobe nan tabata pensa pabo. Awoki nos mes mester pensa pero echo ta ku un gran parti di nos poblashon no ta biba plania. Nan ta mira un outo bunita i e ora ei nan kier e i si posibel mesora.
E tentashon di ke kos, kumpra kos ku nos no mester ta resaltudo di e grupo elite ku a bira riku di inventa un ekonomia fantasma kaminda e tabata miembro di dje. Nan a kria un YDK ku ta biba pa kumpra, materialismo a droga nan mundu i durante su gobernashon no a para ketu di drei e tendensia destruktivo ei bek. PAR i Pourier a aspira pa restruktura Antias di 5 sin por a restruktura e modelo kapitalista ku a hinka Antias den e debe di miyardes. E kurashi, e vishon pa reforma e strukturanan ekonomiko i finansiero no tabata presente nunka. Som final ta ku ni maske bo masakra pueblo ku formulan di strangula via SAP (programa adaptashon struktural), IMF (Fondo Monetario Internashonal), World Bank medida purba di baha gastu e lo no deja pasobra bo sistema ekonomiko, finansiero ta putri i disenja pa kai bek den debe.
Si na Korsou 20% mas riku tin un entrada 10 bja ku esun ku ta 20% mas pober i esei ta kasi dobel di esun na Ulanda ta kon bon un lider tabata si nos wak e situashon awoki despues ora Pourier a baha na 2002? Kos a kambia despues? Te grupo chikitu tin poder pero politikamente durante reinado di PAR no tin niun prueba sientifikamente ku e distribushon di kapital a drei den un sirkulo mas grandi. Ta einan bo ta midi kon magnifiko bo lidernan politiko tabata di berdat. Si e nivel di integridat ta asina haltu di PAR i Pourier ta na unda e Outoridat pa Merkadonan Finansiero a keda? Bou di PAR a Ulandisa masha tantu manego di kontrol, kombin bankonan, seguronan i otro institutonan finansiero a skapa di wordu skrutina?
Kalifika Pourier komo un homber grandi tin su riesgonan, e lidernan di PAR ku a sigi despues Sr. Etienne Ys i Sra. Emily de Jongh-Elhage no por a hiba Korsou na un nivel di hasi politika mas na serio. Pourier mes varios a bja a laga sa ku PAR mester di sanger nobo. PNP, MAN praktikamente tin mesun problema Maria Liberia-Peters i Don Martina tampoko nunka por a produsi lidernan nobo ku vishon avansa.
Komo lider di un pais den desaroyo ku ta den bataya ku sikatrisnan di sklabitut i kolonialismo mester prepara lidernan ku ta kompronde tur e problemanan kompleho i retonan, i por krea un hamber den e pueblo pa bira mas kritiko i eksigi un miho forma di gobernashon. Esaki bou di warda di Pourier nunka a pasa. No a demokratisa prensa, politika i sirkulashon di kapital.
Ora Frank Martinus Arion a yama Miguel un chocho pasombra kada chin chang kos e tabata riba stupi di Den Haag rogando sen enbes di eksigi plaka di reparashon di e gobiernu Ulandes ela kontesta ku Arion tabata den PAR antes pero ela bula fo paso su ideanan tabata muchu romantiko pa e partido. Reparashonnan pa Pourier ta un kos atrasa, nos no mester duna hende falta mas pero nos mes tin ku solushona nos drama.
Un dje kosnan ku komo prome minister e mester por a trese un kambio aden ta media. Anja pasa e tabata kla i raspa bisando ku e no ta kasi sigi media mas. Natural su radio favorito Z86 i Amigoe, AD pero sobra no masha. Liderasgo ta ensera ku sea komo lider of awoki komo eks lider por a buska formanan pa influensia un mehoransa, restrukturashon di prensa mediokre. Esaki tampoko no a pasa.
Mientrastantu un lider politiko a transishona, bida a sigi normal pa hopi hende sin muchu interupshon. Grupo Komper, Hobennan na Timon kompanjando Kantado Mayo 2013 Furgill Wijngaarde tabata den tremendo ambiente di Seu pe fundraising di grupo Kosecha di Koko den Club Union Boneriano. Ora hende sigi fiesta, bebe, kome, baila sabiendo ku un ‘gran homber’ a muri bo tin ku puntra bo mes kiko a bai robes ku un masa grandi no ta komparti e momentunan di luto ku PAR.
Media tambe tin un tarea pa kuminsa dokumenta bida di personanan importante na drechi. No por tasina ku hende mane Nelson Monte, Pourier ta muri i ta djis papia 5 minut riba dje na televishon lagando un impreshon fofo, wazu si niun esfuerso real pa laga konta den profundidat dos banda dje medaya i eduka esnan hoben i otro ku nunka a buska pa sa kiko e historia ta dje figura publiko ku sea pa bon of malu a influensia sosiedat di Korsou.
E prome lider di PAR tabata tin e deseo pa saka un buki di tur su pensamentu i eksperiensianan. Ta di lamenta ku esaki no a kristalisa. Un kos no ta diskutibel i esei ta ku ayera nos a perde un gran memoria di politika di Antias ku por a sinja hopi kiko ta nifika drei un partido den anjanan kan kan ku drama politiko, sosial, ekonomiko-finansiero. Laga e vishon ta di tur partido ku den futuro nan lo kwida i dokumenta e historia balioso prome e disparse i no tei mas.
Tags: Cuba, Curacao, Gijs de Vries, Godett Mirna Anthony, Korsou. Miguel Pourier, Suzy Romer, Wim Kok, Witwassen ABN AMRO
Kristianismo di Hila Fini, Ganja Ganja den Temporada di Kuaresma16 Mar
E kapital di hipokresia kristian mester ta aki na Korsou. Esei te uniko konklushon ku hende kritiko, na tinu por saka afo ora bo skucha e guardia bjeew i nobo di iglesia katoliko alaba e papa nobo eligi. Luis Secco i Curtis Meris. Unu e kabes dje instituto katoliko romano pa e seis islanan aki den reino ulandes e otro e saserdote mas hoben ku bon chens den futuro di bira e prome obispu pretu di Korsou si e sigi ordu hasi koi bon mucha.
Pa konosedonan di historia Argentino i Argentinonan ku a biba i eksperiensia e diktatura militar di Jorge Videla sa ku Papa Jorge Bergoglio miho konosi awoki bou su nomber di karinjo Francisco tabata un kolaborado durante e regimen sangriente. E ‘Gera Sushi’ mane e diktatura a wordu yama tabata unu kaminda hierarkia di iglesia katoliko a duna konseho kon ta manega e situashon di tur e hendenan ku a disparse i hasta yuda demotiva famianan pa no bai buska nan miembronan di famia ku pa motibu politiko a keda sekuestra.
Suavemente bisa liderasgo di iglesia katoliko tabata net kontrali na esun di Brazil ku si a agita kontra nan diktadura esaki na Argentina a aktua komo relashonista publiko dje diktatura militar di Videla.
Papa Francisco mes tabata e piesa klave den yuda disparse dos saserdote Jesuita banda di duna e dikatura bendishon i privilegio politiko.
E periodista investigativo Horacio Verbitsky a skibi un buki tokante henter e asuntu di iglesia katoliko na Argentina ku yama: ‘El silencio’. E nomber ta bisa tur kos kaba. Awoki despues di Kuaresma nos lo tin ku warda te ora un persona balente lo skibi un pa Korsou. Hopi koi skibi tin si periodismo investigativo tabata un realidat aki riba e isla aki. Obispado Willemstad tin keldernan yen yen ku karpachi sushi ku un dia tin ku sali kaya. E dia ku djis un par di wesunan sali rementa kos lo por kambia di berdat pa yega na un relashon mas serka di e Ser Supremo.
Meskos ku e papa Francis den temporada dje diktatura komo hombu di fe tog no por a resisti di kopera ku forsanan maligno i a tapa tortura, matansa mesun kos nos lidernan religioso katoliko ta sigi tapa forsanan represivo den nos pais. Mafia religioso no ta un forma di kalumnia e ta mas un opservashon ku ta kwadra ku e sistema den kwal e gainan aki ta opera. Tapa kos, skonde kos, deskurasha aki, laga nan bobo. Nos (iglesia) ta e gran salbado, den kada parokia nos tin e kopa ku sanger di Hesus, ku ta e lus, kaminda, berdat. Pregunta kardinal ta, si lidernan katoliko tin miedu di desaproba nan lider maksmimo na Roma ku tin su man mancha ku sanger for di 1976. Ta kwa Dios nan ta sirbi? Sigur no e Dios ku ta bisa e berdat ta hasibu liber. Presu den nan mes fiernu di mentiranan huntu ku prensa lokal i ulandes ku semper ta kla pa koba kalke selashi politiko pero e bja aki ta ketu i no ta desea di trese niun limpiesa den e iglesia.
No tin niun misterio rondo e eskoho di e papa nobo. Tur informashon tei riba internet, den buki, serka e personanan ku a biba e diktadura kruel na Argentina. Nos orden religioso katoliko ta prefera di ganja un kos malu bon pa sigi gana almanan. Tapando solo ku un dede a bira un filosofia un manera di biba pa bida di hende bira sopertabel. Mentira ta relaha e ta un droga si no kos lo bira muchu komplika. Liderasgo religioso a demostra ku nan fe, nan tantu anja di studiamentu teologia i apstenensia di e mundu di fandanga i materialismo ku tentashon karnal no a komberti nan den hende ku donnan mas spiritual ku e alma komun ku ta kana dwalu ront chambukando den bida.
Obispu i pastornan a resulta mesun debil, mesun bruha sin wesi lomba pa resisti e warwaru di mentiranan i tuma un posishon ku ta kwadra ku e ensenjansanan di Kristu.
Flavia Dzodan un skibido, analista di media ku a nanse i pasa den e diktadura na Argentina a bisa riba su twitter @redlightvoices: “Papiando di Papa ku “odio”? Kon ta ku e bidanan perdi dje 30.000 desaparese, tortura, mortonan? Nan no merese algu miho?
Bo por lesa su opinion den Dissent Magazine http://www.dissentmagazine.org/blog/a-new-pope-more-old-traditions-and-shady-associations
[
[
[
[
[
[
[
— Despues ku Huan Pablo II a sunchi suela na 1990, Korsou a wordu bendishona? Bo tin prueba dokumenta?
— Unda tur e gruponan elite di preshon ta? Akshon Sivil no tei buta aviso kon Curtis Meris i Luis Secco ta ganjando manipula un pueblo kreyente?
Tags: Aishel Isenia, Amado Romer, Chati Constancia, Dwight Rudolfina, Erwin Rafaella, Gino Bernadina, Humphrey Davelaar, Michael Willemse, Norwin Josefa, Zita Jesus-Leito
- Comments Leave a Comment
- Categories African Traditional Religion, Media, politics, Social Commentary, spirituality
Chavez, Carago Curaçao Secretly Loves You10 Mar
What you give to the poor you lend it to God. Blessed is the man that pounced the rich, the olicharchy, throwing a 21st century socialism consciousness coup on bloodsuckers of the poor embalmed in a universe by these impoverished hearts forever inspired and empowered with tools and a manual to construct a much better world for them to live in.
- Mission coup power elite
– Mission open the peoples eyes
The ritual experience of death, mourning and celebratory frenzy of immortality in the person of Hugo Chavez. Venezuela hailed him redeemer of the poor, black and indigenous and that hasn’t passed by Curaçao unnoticed. The magnitude of his influence is undeniable. Just like for many Venezuelans, down here he was considered by many a brother, a father, a friend, pastor, historian, sociologist, poet a political offspring of the late militant singer composer Ali Primera who sang: “La patria es el hombre muchacho, la patria es el hombre muchacho”. A phenomenon who with his Bolivarian revolution charisma soothed the agonizing pain of life for those within a Dutch colonized kingdom.
- Mission make the people politically assertative
– Mission create a new constitution by the people for the people.
In the past some prominent public figures have supported the ideology of Chavez. A former teacher union leader like Sidney ‘Bicho’ Justiana marching during rallies with a signature red baret. Countless were the times that Jasmin Pinedo co-owner of radio Direct and journalist Gonzalo Cuales praised the politics of Chavez. However closeted or unashamedly Chavistas analyzing and applauding him 40 miles away and not attempting to implement his policies in Curaçao has always been a disappointment to the people. University and schools are still under a camouflaged educactional apartheid regime. Media outlets are a cesspool of savage capitalism feeding the public fiction for facts crippling any hope to copy or build regulatory mechanisms as in Venezuela with its law guaranteeing media responsibility.
– Mission laptops in primary schools
– Mission community radio, tv, newspaper.
Some years ago gestures of left wing coalition parties trying to rekindle the relationship with Venezuela resulted in withdrawl of parliamentary support making a neoliberal government collapse. Last year attempts to initiate the succesful Mission Milagros that provided free eye operations was received with politically brouhaha framing it as Chavez swinging geo-political moves.
The racist Dutch multimillionaire Jacob Gelt Dekker obsessed by Chavez must have predicted an imminent invasion from Venezuelan armed forces a dozen times in the past. His death is rejoiced by the Dutch conclave on the island. For them a period of relief and uncertainty begins as the ambassador in Venezuela warned Dutch citizens to stay home and start stocking food and water for the upcoming April 14 elections.
Politically idolized secretly by all parties and shamelessy cloned by NPA leader Nelson Pierre and afterwards by Pueblo Soberano leader Helmin Wiels who in the beginning of his social alliance movement even placed a picture of Chavez next to his on their website to emphasize and pay respect to the man that influenced his inner social being.
- Mission social transformative hearts
– Mission pay love with love
– Mission community cooperatives
Solemnity of Dutch kingdom loyalty makes it difficult to link up with partners in the region without approval from the foreign policy ministery in The Hague 9000 miles away. It took prime minister Hodge a few hours to negotiate with the Dutch before he could send a telegram/email of condolences to Venezuela. As a sly geo-political strategist Chavez could have straightened this colonial relationship out easily and extend his social transformative hand to Curacao, create conditions to spark a revolt of the mind from day one. He chose not too.
- Mission teach the people to read and write
– Mission free access to universities
– Mission respect Afrovenezuelans and indigenous
– Mission politically empowered community councils
The presence of Curacao at the funeral is a positive continuation of the networking activity in the region that ex prime minister Gerrit Schotte started. Schotte a young pseudo social-neoliberal didnt hesitate and strategically showed up. Wiels who owes his prominence to Chavez aura and always preached the liberative socialism gospel and highly prioritized connecting with our neighbour Venezuela decided to not pay homage to his hero. Him staying away at the moment of truth under the guise of taking care of very important business with his Dutch colonizing counterparts in the Netherlands leaves whiffs of sell outisms. Destiny is a weird akward thing.
- Mission from deplorable to dignified housing
– Mission plant trees
– Mission urban gardening
– Mission agroculture, feed our own
– Mission subsidized supermarkets
– Mission organize politically
14 years Hugo Chavez was up in our face. We had the opportunity to learn and advance from his victories and moments of failure perfectioning a new kind of socialism on an island scale with all its challenges. Staying hardheaded as ever and obedient to Dutch/U.S. foreign policy dictatorship is insanity. Not benefitting from the harvest he singlehandedly planted in the region would be stonecold stupid as hell. May his benevolent spirited legacy loving up the marginalized and exploited live on forever damn it.
Tags: Afrodescendiente, Black United Front, Cancion Necesario, caribbean, Giselle McWilliam, Korsou, Luis Brion, Lupe Reyes, Patria Buena, Piar, Simon Bolivar
- Comments 2 Comments
- Categories politics, Social Commentary
Koronashon di Konsenshi Chavez7 Mar
Loke bo duna na pober bo a fia na Dios. Bienaventura te hombu ku ta tira un golpi di konsenshi sosial i wordu balsema den universo di almanan empobresa angelando di por gara hermentnan pa empodera nan skina di lucha i konstrui un mundu muchu mas miho.
-Mishon golpi kontra richachones
-Mishon habri wowo di pueblo
Un karavana di kurasonnan kreyente den un bataya ku lagrimanan di dwele strobando nan di weta nan libertador Hugo Chavez bula dor dje kayanan di Caracas pa ultimo bes. Nan ta grita den moda dje gran troubador Ali Primera: “La patria es el hombre muchacho.” Damanan baliente krioyo, gainan chiki, hombunan senior, studiantenan ta yorando ku orguyo: “Ami ta Chavez! Chavez no a muri! Chavez ta bibu! Chavez e ta mi ruman, mi pai, mi maestro, e lucha ta sigui, ban hasi revolushon!”
-Mishon laga pueblo bira mondu
-Mishon konstitushon nobo
Barbulete pretu no ta hanja ala pa bula den espasionan di e sosialismo nobo di siglo 21. Korsou sin Chavez su influensia ta algu imaginabel. Gobiernu a yegi kai pasobra lidernan politiko a subi avion bai Venezuela. Intento pa trese Mishon Milagros aki ku ta duna operashon di wowo pornada a kousa werewere politiko.
Multimiyonario rasista neokolonial Jacob Gelt Dekker a fabula ku Miraflores tabata kla prepara na 2006 pa invadi Korsou. Lista Niun Paso Atras di Nelson Pierre i despues fugada di Helmin Wiels i lantamentu di Movimientu Aliansa Sivil ku despues a bira Pueblo Soberano lo no hanja un aksento di prominensia riba tarima politiko sin e oura di Hugo Chavez i su ideologia sosial transformativo.
-Mishon laptop den klas di skol di fundeshi
-Mishon radio, korant, televishon komunitario
No opstante Sidney ‘Bicho’ Justiana eks lider a kana kayanan ku su baret kora, analisando adorando Chavez. Apartheid den skolnan tei ketu bai. Universidat no ta aksesibel pe pueblo empobresa. Hendenan den media mane Jasmin Pinedo ku semper a mustra ku e tin un karinjo speshal pa Chavez no por kopia partinan dje lei sosial di responsabilidat di media pa radio i televishon. Ta stima e predikashi pero no ta sinti masha pa trese realidatnan Venezolano ku por yuda Korsou briya tambe aki pa nos krese komo un pueblo.
-Mishon kurason sosial
-Mishon paga amor ku amor
-Mishon koperativa
-Mishon lesa i skibi
-Mishon akseso gratis na universidat
-Mishon respeta Afrovenezolanidat
-Mishon konseho komunal
Ulanda bou di su vito Merka tin Korsou strangula ora ta toka momentunan historiko manera un entiero di un gran figura komo presidente Chavez. A tuma prome minister Hodge pari ora di negosashon prome ku e por un telegram/karta/email di kondelensia.
E relashon politiko ta mal bruha anto ni maske Chavez tambe tin falta ta nos komo isla chiki no ta probecha dje benefisionan ku e rebolishi sosial a kosecha durante 20 anja for di e prome momentu ku Chavez aparese riba nos pantaya.
-Mishon di kas deplorabel pa kai bloki/ apartamento digno
-Mishon planta palu
-Mishon plasa i supermerkadonan ku produktonan barata
-Mishon agrario, planta nos mes kos stop di importa
-Mishon lemai pobresa extremo
-Mishon organisa bo pueblo politikamente
Konsenshi sosial na poder pa 14 anja a laga atras un spiritu di boltu sosiedatnan den Latino Amerika i Karibe pa esnan ku semper a wordu eksploita, choka. E komehein kapitalismo a putri e region i ela purba na su manera pa kambia e koi i trese un malchi mas humanisa dilanti pa skohe for di dje. Leu for di ta perfekto pero e malchi humano ku tin ku bringa kontra un sistema kapitalista di mas ku 5 siglonan bjeew ta fafelu, pesei e merese wordu perfekshona. Korsou karago basta di resa na Dios so i kuminsa sinkretisa e forsa luchado, stoi filosofia i apsorba e spiritu aki sikiera pa 1%. Korsou karago. Duna e hombu’ki su respet.
•
•
•
•
•
•
|» Hopi dushi emisoranan Venezolano ta toka nan musik bunita di luto pa nan presidente Chavez. Hopi Ali Primera i otro kantikanan kalmu ku letranan hundu.
Tags: Ali Primera, Capitalism, Curacao, Dikon Helmin Wiels No a Bai?, Hugo Chavez Frias, Jossy Rosales, Kapitalismo, Korsou, Nelson Pierre, Pobresa, Sosialismo, Venezuela
- Comments 2 Comments
- Categories Uncategorized
Kòrsou 3.0 di Miguel Goede i e Siensia Elite Anti-Klase Trahado3 Mar
E pensado mas grandi, e intelektual mas magnifiko na mundu por pasa den un trans di kome lubida mane Chinina. Esaki hustamente a pasa drs. Miguel Goede ora den un pasado resien ela deklara ku Korsou for di 10-10-10 ta den un estado di anti-intelektualismo krea na man dje gobiernu anterior di MFK, PS, MAN.
Henter e periodo di dos anja despues di e desmantalashon di Antias Ulandes bal un investigashon profundu hasi pa diferente hende pa saka un konklushon muchu mas ophetivo kiko presis a pasa ku entreotro skuifmentu di profeshonalnan riba varios tereno di gobernashon. Hecho si ta ku ora un orden politiko semi-nobo bini na poder ku apoyo popular di klase trahado neglisha fasilmente e poder bjeew elite por laga kere ku tin un ola di teror kontra intelektualnan di nan kolo politiko sin teniendo kwenta ku e pueblo abou na suela den bom si ta aproba e tangana publiko pa poder gobernamental sperando kambio sosial.
Un pueblo fada di ta eksploita tin un otro moral, un etika ku ta varia djesun di un trapi sosial mas haltu. Nan sistema di sinti inhustisia ta mas sensibel. Pa nan e portanan di santana semper ta habri, e lema ku nan ta drei riba ta ku majan no ta priminti. Na momentu ku tin lamento di un klima anti-intelektual e populashon ku ta riba un -•”krus ta abou, hinka man den saku saka sas” ya pa dekadanan largu ta eksperiensia un klima anti-klase trahado empobresa. Ta pasombra e klase medio,haltu no ta paga tinu riba tur e trosementu di wowo, kedando apstene nan mes na eduka i pasa konosementu pe klase abou nan ta hanja nan mes ta kome sla di un orden nobo vengativo.
Un dje viktimanan tabata drs. Miguel Goede eks rektor magnifikus di UNA. Su karera komo kabes di e instituto edukashonal maksimo di Kòrsou no a dura largu i segun su teoria e ta : “un sobra dje sosiedat di sklabitut di Kòrsou 1.0, hende ta keda husga pa loke nan ta i no pa loke nan sa i kontrubui. Su alegashon ta ku esnan ku e intelektualnan ku a sobra tabata oportunista i a bende nan alma ku populista” (gabinete Schotte). E ta sigui ku: “Esnan ku a bende a keda apunta den posishonan haltu i a hasi lokwal nan a wordu bisa. Otronan a skibi lokwal nan a keda bisa pa skibi.”
Papiando di bendementu, Miguel Goede na 2005 komo presidente dje komishon di referendum abiertamente a laga su mes komo intelektual wordu usa huntu ku dr. Douwe Boersema, mr. Keursly Concincion,mr. John Jacobs, mr. Roque Koeijers MA, drs. Leslie Roosberg i drs. sra. Nolda Römer -Kenepa. E komo presidente tabata para na kuna di un era di manipulashon i enganjo di parti di sektor priva, politika, religiosonan i media pa konvense elektorado di vota opshon A; Outonomo den reino. Un proseso ku no tabata transparente, kaminda e balides demokratiko partisipativa di un pueblo skohiendo su futuru status politiko no tabata presente. Manera Chin Behilia a yega di kanta: “laga e niger koba, lage niger traha, no sinjele nada, lage niger bobo sembra desunion den su kurason”. E troubadour dje pueblo aki e temporada ei a bedei ku ta un akto di falsedat di prepara un referendum durante lunanan di yanuari, februari, mart sigur un pueblo ku no ta sufisiente prepara riba historia politiko estatal. E persentahe di votado a demonstra esei kla tambe: 54% di 114500 a bai vota. 68.4% di nan a vota pa opshon A sin sa mes kiko lo bira e konsekwensianan sosio-politiko den e anjanan benidero.
Den enkuesta di Sentro di Doktor 71% tabata sa ku tin un referendum 8 aprel 2005 pero 37% so por a nombra e kwater opshonnan.
ABVO su presidente e tempu ei Ronald ‘Nacho’ Ignacio a lanta un komishon tres siman prome ku e referendum pa analisa i bin ku senarionan pa tur e 4 opshonnan.
Si diosnan haltu akademiko manera Goede si a kurti riba efektonan maligno di sklabitut i kolonialismo 1.0 nan mester a usa nan don visionario pa preveni pueblo di kai den e trampa ei durante e referendum di 8 aprel 2005 i postpone te ora ta tin konsenso ku gran mayoria a kompronde e impakto di un reforma estatal. Asina por a skapa hopi dolor di kabes ku a tormenta e pais te ku dia di awe mart 2013. Pero kontrali ne prinsipionan ku awoki ta supuestemente haltu den nan bandera e intelektualnan a keda zurdu, muda, siegu. Sumiso ne kapitalistanan, e poder finansiero ku ta hala kabuya, nan a laga un pueblo mal prepara wordu enganja peligrando nan pa hasi un eskoho responsabel.
Zona familiar no? Podise na 2005 shon Goede tambe tabata kadena ainda na un Kòrsou 1.0 tumando ordu di un elite populista?
|»|
|»|
|»|
|»|
|»|
|»| Kwa grupo di preshon lo entama un petishon pa un enkuesta nashonal na ministerio publiko riba e farse di e referendum 2005?
|»| Esun ku tin tur debate, diskushon na radio, tv graba di e temporada di 2005 i 2009 tin un mina di oro.
|»| Chin Behilia sintando den studio di Z86 na 2005 ta tin rason e referendum aki ta VDBF (Vota Despues Bai Flit)
|»| Tantu hende no tbt sa mes kiko ta un referendum, RTC rondetafelconferentie, raport Jesserun.
|»| Despues di pasku, anja nobo, karnaval, seu nan ta pusha un eskoho pa un status nobo den bo korokoro. Ta ki yama esei?
|»| Dikon niun hende a propone pa sam sam ku restrukturashon estatal restruktura manego bankario i media?
|»| E notulonan di e reunionnan dje komishon di referendum 2005 i 2009 lo keda publika e anja aki?
[•- Dicho di Gilbert 'Gibi' Doran den e propaganda di Joe Black]
Tags: 1863, Abolishon 150, Carlos Dip, Curacao 3.0, Hipokresia Akademiko, Jaime Coster, Joceline Clemencia, Kolonialismo, Sergio Koko, Sklabitut
80 anja Curom, Z86, Periodismo di Plantashi20 Feb
Un tersio yama Martien Verstraaten feu Ulanda titula su mes paragnostiko ku afinidat religion Afro-Brasilero Candomble a yega Kòrsou konkel mente di hende di klase haltu bisando ku e por yuda nan vibra mas haltu. Rondona ku misterio barata ela laga sa ku e si sa unda Nataly Haloway ta dera na Aruba i yen kos mas pa bende su kredibilidat serka e akademikonan hambra pa un pida bolo eksotiko di esoterika Afrikano. Na kwa emisora e chatiger spiritual a wordu risibi ku brasa habri? Aya na Otrobanda, Z86.
E parse un kuenta di fantasia pero ta kos ku a yega di pasa ne emisora pionero ku a ranka sali den anjanan 70/80 progresivo pero na kaminda a para bira un pantomina di prensa.
Z86 unda propagandistanan di e podernan finansiero, edukashonal tin nan sede antes e bastion politiko mediatiko dje 16 anjanan di partido neoliberal kristian PAR. Awe Z86-Mi-95fm, 88Rockorsou ku ta kai bou kompania mama Curom (Curaçaose Omroep Maatschapij) a hasi 80 anja. Motibu pa selebra podise pero mas un momentu pa analisa e balor ekstra di Z86 komo radio di notisia i programashon.
Durante 2009 e gera di opinion pa gana almanan pa bai di akuerdo ku rekolonisashon ulandes den e referendum a ‘hur’ dos studiantenan di Harvard ku riba ordu di e multi-miyonario Jacob Geltdekker i bufete di abogado VanEps Kunneman VanDoorne a skibi un raport pa grupo Si. Ta na Z86 prome por a skucha nan. Asina semper a purba di opera. For djariba ta harma un trampa mediatiko trata di planta opinionnan den kabes dje skuchado ku lo skohe e banda dje elite ekonomiko.
E radio di Lio ‘Paps’ Capriles ku a
usa e emisora pa santifika su reinado na banko Maduro ku maneho wisewas sosial neoliberal pero tambe di Leo Floridas e rei di yoga ku semper a bringa pa trese un balansa mas sosial den aire. Floridas tabata e soldat solitario na Otrobanda ku pa ya algu anja a taha Orlando Cuales diplomatikamente ku Z86 ta bezig di tene su skuchado bobo i ta boikotia e bos dje pueblo empobresa, e disidente politiko, e movementunan sosial progresivo anti-elite.
Orlando Cuales antes eks komesario pa Banko Sentral perdiendo tur integridat komo direktor di un emisora i pa periodismo en general. Sintando den Banko Sentral i manehando un radio ta deskwalifikabu di por kwestiona e sektor finansiero ku ta e ardu mayo pa ekonomia drei.
Ora hende basha nan litania kon presidente di Venezuela Hugo Chavez ta sinta pa 14 anja niun no ta puntra nan mes kombin na Banko Sentral tin un direktor ku ta fasilitado di labado di plaka i bon wardado di tur instituto elite finansiero ya sinta pa mas ku 20 anja. Z86 sigur nunka por a lanta kritika.
Gonzalo Cuales bosero di VBC (Verenigd Bedrijfsleven Curacao) i trahando komo moderado dje prome talkshow di Korsou: 21-21 mainta i periodista, lesado di notisia merdia. Otro imposibilidat ku un hende ku a studia periodismo den Karibe ku sa kiko ta su etika, por ta asina astuto di tog serbi un organisashon di elite komersial i na otro banda hungando su rol komo vigilado di sosiedat via prensa. Serbishi di dos dios na mesun momentu a komberti e rumannan Cuales den un duo den media ku ta super-inkonfiabel i no ta laga di duda kon nan a perfekshona e arte di ta un maton mediatiko. Tur esaki sin niun protesta, kritika ofishal di nan koleganan den media.
Z86 e skol pa Yves Cooper kaminda ela hanja su lesnan di reportero serka otro mago di media manipulashon Mariano Heyden i Orlando Cuales.
E luga unda Cooper mester a kita pasobra ela ninga di enganja pueblo, demonisa Anthony Godett lider di Frente Obrero Liberashon 30 di mei dia ku FOL tabata e menasa politiko pa PAR. Esnan ku no a rebeldia kontra mandato di Z86 despues a promove komo relashonista publiko of a kaba den sektor priva of gobiernu.
Durante e santu sakrefisio awemainta pastor Curtis Meris a trese dilanti ku un medio di komunikashon mester karga vishon pero mas importante amor. Bosnan karga ku kritika lo puntra nan mes kombin Z86 a bira den pasado e radio eskohi pa e notorio Pare de Sufrir e iglesia brasilero ku a mafia sen di hende? Ta sa delanta ku ta gengster religioso nan ta pero esei no tabata importa Orlando Cuales. Te plaka e ta wak hende lo konklui. Mas asombro tin pe hecho ku un emisora di trayektoria largu ku supuestamente a hasi asina tantu kos bon pa komunidat i tur anja un pastor katoliko ta trata di bendishone no tin ni un programashon religioso kristian pa anjos? Kosnan ku ni e hipokrita mas grandi na mundu por skapa di kontesta.
E emisora ku a keda riba frekwensia AM su bon ta ku bo sa ora e diosnan chiki finansiero of di kalke otro sektor ta papia einan bo ta hanja e chens di skucha kon nan ta pensa di desaroyonan di nan isla.
Un moda perfekto pa midi kon e nivel di odio pa bo mes identidat, kolonialismo nobo, klasismo, rasismo, seksismo, nivel di spiritualidat i tur otro asuntunan den sosiedat ta subi baha.
Tanten Z86 te sanktuario pa defende sistema kapitalismo sin mustra ku bo a arepenti di bo manipulashon struktural na gran eskala e lo keda chambuka den e zona di muribundu. E debilidat di wanta pueblo den ignoransia i purba di laganan alaba kapitalismo sin ke modifike ta desastroso. Proklamando bo mes komo e pionero den radio difushon. Ungi bo mes komo e profetanan di periodismo, e mesia di media sin
por a hiba e mundu di media dilanti hisando su kalidat pero si keda batie fini, yame kaotiko mal bruha ta lokwal nan mes a sembra, tesei ta nan herensia.
E anja aki den 150 anja di sklabitut i kolonialismo ulandes ta e periodo ku nos mester gara tur oportunidat pa kambio ku dos man. 3 di mei UNESCO e parti Karibense ku su sede na Jamaica a skohe Korsou pa ta amfetrion dje asina yama konferensia pa Dia Mundial di Libertat di Prensa (World Press Freedom Day). Un grasia brinda pa nos komunikadonan di media esnan ku tin kurashi saka poko karpachi for di nan kashi kuminsa ku outo-kritika i kana e ruta di skibi, papia, visualisa e berdat pe pueblo sin miedu. Neglishando esei nan lo wordu keda tipifika komo periodismo di plantashon. Hasi lokwal donjonan di kapital bisabu pa pueblo kere den dje. Zethesda den boki pueblo, un wega di palabra dje kas di kuido Bethesda pa hende grandi. Tin por hasta bai un tiki mas leew i premia nan ku e nomber Zatanas-86, ta na nan awo pa di berdat demostra manera Pastor Curtis awe a bedei den basilika Santa Ana: “Komunika ku amor pa komunidat kambia realmente”.
•
•
•
•••
•
••
•
•
•
–» Tin un lista di tur e lidernan ku kurason sosial ku Z86 a ridikulisa, boikotia pa laga papia?
–» Kiko ta e kriteria pa pueblo por evalua kon malu, bon, manipulativo Z86 ta durante e ultimo 25 anja?
–» Ki dia lo bin periodistanan nobo na Z86? Ta miedu nan tin pa traha pa Z86? E pos di periodistanan nobo a seka?
–» Dikon no tin un asosashon di donjonan di media?
–» Unda e organisashon di periodistanan ta? Ken ta kontrola kalidat di notisia i periodismo?
–» Lo yega un dia ku Mariano Heyden lo disidi kiko presis e ke ta? Un hefe di redakshon, un periodista serio ku prinsipio of un hasido di redu tras di un mikrofono na Z86?
Tags: Adriaan Moen, Amigoe, Antilliaans Dagblad, Bas Kooyman, Billy Jonckheer, Caribisch Netwerk, Gonzalo Cuales, Kolonialismo, Kuaresma, Lio Capriles, Mariano Heyden, NTR, Orlando Cuales, Paul Soliana, Stanley Betrian, Z86


text:
Punda
Punda ta e parti Ost di Willemstad e kapital di Kòrsou. E nomber Punda ta bini for di e palabra hulandes "de Punt". Huntu ku Otrobanda Punda ta forma e kapital di Korsou y Antia Hulandes, Willemstad. Den Punda algun di e edifisionan di mas bieuw di Willemstad ta situa, e pari di punda yamá Handelskaade ta e parti mas fotografiá di Korsou.
Historia[editá | edit source]
Korsou tabata promé un kolonia spaño, despues ku e spañonan a duna e isla di korsou na de West Indische Compagnie den aña 1634 nan a kuminsa, bou di e lider Johan van Walbeek, pa traha un forti yamá Fort Amsterdam oste di St. Annabaai riba e peninsula di 'de Punt'. Den e di dos parti di siglo 17 un suidat chikitu, pa proteha e suidat aki a konstrui un muraya rónt di dje. Na kuminsamentu di siglo 18 kaba e area a yena i a kuminsa ku e bario nobo di Otrabanda. Na 1860 a desmantela e muraya.
Punda for di 1886 ta wordu konnektá na Otrabanda viá e brug di ponton Koningin Emmabrug i for di 1974 viá un otro brug ku ta Koningin Julianabrug.


text:
Latin
Latin ta un idioma morto. E tabata e idioma mas uza den e Imperio Romano y ta e idioma ceremonial den e Misa Catolico Romano. E cantidad di hendenan cu ta papia e idioma ta escaso,pero rond di mundo tin hendenan cu ta studia e idioma ainda. Latin ta e idioma materno di tur e idioma Romano
Latin ta e idioma oficial na Vaticano.
Uzo den ciencia y variantenan[editá | edit source]
Nan ta uza Latin tambe ora di describi un specie nobo, por ehempel, un tipo di mata of bestia. Pa e rason aki, mata y bestia ta wordo normalmente indentifica, den scritura cientifico, door di duna un nomber Latin of nomber moderno acerca. E termino Latin tin e nificacion precies y un definicion corespondente. Hopi palabra cientifico ta Latin of ta deriva di algun palabra Latin.
Tawatin dos tipo di Latin, Latin Clasico y Latin Vulgar. Latin Clasico tawata e variedad literatario standaard uza pa e Romanonan y hende di Misa Catolico Romano y siña pa masha hopi studiante rond mundo. Latin Vulgar tawata net pa robes, e tawata e variedad papia mas comun uza pa e Romanonan.
Latin tawata e lenga mas importante na Europa den Edad Medio. Nan tawata duna les na scol Europeo y tur universidad tawata uza Latin como idioma di instruccion. Latin a cunsa perde su balor den Reformacion Protestant, ma toch ainda nan tawata uz'e door autor di ciencia di buki y encyclopedia. Te rond di aña 1900 hopi universidad a acepta tesis por escrito na Latin.
Tin idioma cu nos ta papia awendia a bin di e lenga Latin. Esakinan nos ta yama idioma Romance. E cinco lenga principal Roman ta Frances, Italiano, Rumano, Portugues y Spaño. Otro lenga Indo Europeo ta relaciona cu Latin. E idioma Romano t'asina cerca di otro cu ta posibel pa compronde otro na un cierto nivel. Por ehempel, e papiadonan di Portugues por compronde Spaño. Por bisa cu idioma Romance ta un dialecto moderno di Latin.
Structura basico y gramatica[editá | edit source]
Skirbimento[editá | edit source]
Ora di skirbi nan tawata uza plachi di wax. Nan tawatin poco espacio, anto nan tawata skirbi palabra pega (no tawatin espacio bashi entre e palabranan). Tin biaha nan tawata uza papyrus, pero e tawata masha caro. Signo di lesa y letter chikito ta invencion moderno.
E siguiente ta e introduccion di e Metamorfosis di Ovid; ta describi tempo di Siglo di Oro.
Traduccion na Papiamento
"Esaki tawata tempo di Siglo di Oro cu sin coaccion, sin ley, di manera spontaneo nutri di e bon y di e berdad. No tawatin miedo of castigo: no tawatin palabra malo pa lesa, corehi y brons, sin temor di multitud di splicante dilanti e hues, nan tawata biba cu siguridad, sin proteccion. Niun palo di Pinus a cay ne sero cu a cab'i yega e biento cu ta supla pa biaha pa otro tera: e ser humano tawata conoce solamente su mesun cantonan. No tawatin buraco diep rond di ciudad, sin trompet di guera, sin cacho di spiral, sin esapada y helm. Sin e uzo di e ehercitonan, e hende ta pasa su bida na paz y seguridad suave".


text:
Promotor
Un promotor ta un profesor di un universidat ku ta guia i yuda un promovendus ku su tésis. E promotor tin komo tarea pa kontrolá i garantisá e kalidat di e investigashon sientífiko i e nivel di e tésis pa e promoshon. Si e tésis wòrdu aprobá dor e promotor mes konserní, e no mag di yuda e promovendus mas na momentu ku esaki tin ku defendé su tésis dilanti otro profesornan i ekspertonan. Mayoria bia e promovendus tin ku paga un promotor pa para komo garantia p’e durante su investigashon sientífiko i su tésis.


text:
Browsing Tag Funny
-
9 June 2011 at 20 : 15 PM
Drive Thru Fun…… WTF!
Ken di no por have fun na Drive Thru. Djis wak e kara i reakshon nan di e hende nan na bentana....Bwhahahah. Check e ...Read More
-
5 April 2011 at 04 : 30 AM
Spider-Goat of Super-Kabra…….. Ta kiko e kabritu nan aki ta kome
Ba jega di puntra bo mes kiko ta pasa si un kabritu dal "steroids" ,kiko tur e por hasi? Wel wak e potret nan aki bou i keda asombra. E kabritu nan aki ta otro rasa for di esun nan dom nan di Korsou ku ta asepta keda sera den kura. Mi tin gana di wak e doño di e kbritu nan aki purba sera nan. Ta pasre ku asta for di "Bon Futuro" nan por skapa. Miho ku ...Read More
-
3 April 2011 at 19 : 46 PM
Bwhahah…e Baby di mas pret, sin gaña
E baby aki ta asina cute ku bo porta bo bai purba traha baby awenochi mes. E baby no por disidi ku e ta spanta of hari ora e mama supla su nanishi.E kara ku e ta traha ta asina pret....i despues e ...Read More
-
24 February 2011 at 14 : 25 PM
Baila ku por resulta bo morto na Korsou….
E wega ku e swa nan den e video ta hasi ey, bula sali baila riba hende no lo kana mesun kos na Korsou. Nan hasie ku hende robes nan lo sali riba frontpage di korant Bala i Vigilante. E video ta hopi pret pero si ta abo esun ku nan hasi wega kune, bo ta spanta i asta mai i buta sla pe. Ken ta bai test e wega aki na Seru di Fortuna i laga nan filme pa nos ...Read More
-
21 February 2011 at 14 : 37 PM
C’mon Son #21 – Grammy’s i mas ridikules..
Esaki ta edishon 21 di e famoso "C'mon Son" riba internet. Ed Lover ta papia riba tur e ridikules nan ku a tuma luga den e munda di musika i farandula. E ta bedei e kos nan manera nan ta, i no tin kunes ken bo ta. Hopi pret.... No keda sin wak ...Read More
-
16 February 2011 at 12 : 31 PM
Ata un chiste pa alegrabu…
Mei mei di siman ta duru pa nos tur pesey Malprensa ta trese algu dilanti pa suavisa e siman. Ata aki un di chiste pa alegrabu. Tatin un guy ku a bai den un bar. Una bes den e bar e di ku e bartender, Swa name un koi bebe prome ku hodsmentu kuminsa!! E bartender a dune un drinks. E a dal e abou den un slok. Di baina e a kaba e di ku e bartender nami ...Read More
-
11 February 2011 at 08 : 25 AM
Bailamentu di Pinokio riba Runway….
Model Struggles Walking In High Heels - Watch more Funny Videos
E damas nan por sa tur loke di esaki,kanamentu ku hilchi hopi haltu ta un obra ku no tur hende por. E modelo aki si tin ku bai sinta den banki e train un tiki mas. E pober su enkel nan mester a kibra e style ku e a keda swek nan mane ta Pinokio e ta baila. Na mi bai los un Dj Moortje i wak e video... ...Read More
-
3 February 2011 at 09 : 52 AM
Ta HOLE uhmmm SENKS…….
Esaki ta un programa na Denemarken. E hende nan tin ku bai den un kamber suku i hole diferente obheto i rei kiko nan ta. Wel e swa aki hañe ku un "REAL ASS" pa e hole. Ta te despues ku e a haña sa kiko e tabata hole i a frega su nanishi aden e a haña gani saka. Wak e video, HOPI ...Read More
-
2 February 2011 at 21 : 13 PM
Potret di Photoshop ta kousa ….riba Internet
KLIK LINK AKI........... E potret di photoshop aki a kousa paniko riba internet. Hopi hende a kere ta un potret real i investigashon nan a kumisa te ora nan a wak e original. E no a stop eynan. Ta manera e kos a haña atenshon nan a kumisa photoshop e potret tur manera. Klik riba e link aki riba i wak nan ...Read More
-
2 February 2011 at 12 : 34 PM
FAIL FAIL FAIL……
Double Fail Skateboard Revenge - Watch more Funny Videos
Gymnastics Landing Fail - Watch more Funny Videos
Soccer Juggling Fail - Watch more Funny Videos
Front Flip Faceplant - Watch more Funny Videos
Ata fail tras di fail pa bosnan hari of haña duele di hende aki... E prome ta un swa kansa ku su skateboard, di dos un mucha ku tin ku train mas duru, di tres un bala ku tin rabia riba hende i lastu un swa ku su kara ta sera konosí ku ...Read More


text:
Hulanda
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Hulanda (òf Ulanda) ta un país den Europa ku ta limitá pa e Laman Nort den nort i west di e país, Bélgika den zùit, i Alemania den ost. Hulanda, Antias Hulandes i Aruba huntu ta forma e Reino di Hulanda (Koninkrijk der Nederlanden na hulandes). Hulanda ta un monarkia konstitushonal. Su fronteranan aktual tabata formá na aña 1839.
Hulanda ta un di e paísnan ku densidat di populashon mas grandi na mundu. E ta konosí pa su molinana, klomp (sapatu di palu), damnan, tùlpnan i baiskelnan. Su leinan liberal ta haña hopi atenshon internashonal, manera esnan tokante droga, homoseksualidat, prostitushon i eutanasia. E Korte Internashonal di Hustisia i e Korte Penal Internashonal ta situá na Den Haag.
Kontenido
Historia[editá | edit source]
Bou di Carlos V, Emperador di e Imperio Santu Romano, lider di e Imperio Burgoño i rei di Spaña, e region tabata parte di e Dieshete Provinsianan di Hulanda, ku tambe tabata incluí gran parte di Belgica, Luxembourg, i pida di Fransia i Alemania. E Guerra di Ochenta Aña entre e provinsianan i Spaña a cuminsa na aña 1568. Den 1579, e parti nort di e Dieshete Provinsianan a declará su mes independiente i a forma e Union di Utrecht, locual ta mirá como e fundacion di Hulanda. Felipe II, yu di Carlos V, no tabata ke laga nan bai i e guera a sigui te ku 1648, aña ku Spaña a reconosé independensia hulandes.
Despues ku Hulanda a haña su independensia formal di e Imperio spañó bou di Rei Felipe IV, el a bira un di e podernan marino i económico mas grandi di siglo 17, durante e periodo di e Repúblika Hulandes. Den e era ei, conosí como e Siglo di Oro Hulandes, colonianan tabata establesí alrededor e mundo
Hopi historiadó di economia ta considerá Hulanda como e promé país kapitalista di mundu. Den comienso di e tempu modèrnu di Europa e tabata tin e cuidad di negoshi mas riku (Amsterdam) i e promé beurs na mundo.
Despues di algun aña bou di Napoleon su Promé Imperio Franses, e Reino di Hulanda tabata formá. Esaki tabata konsistí di Hulanda, Bélgika i Luxembourg. Tambe, e rei di Hulanda tabata Gran Duke di Luxembourg. Bélgika a rebeldiá i a haña independensia na aña 1830. E union personal entre Luxembourg i Hulanda a cibra den 1890 dor di leinan di ascension ku tabata prevení Reina Wilhelmina di bira Gran Dukesa.
Hulanda tabata tin varios colonia, manera India Hulandes (awor Indonesia) i Sürnam. E 'colonianan' aki tabata administrá pa e Vereenigde Oostindische Compagnie òf VOC, i e West-Indische Compagnie òf WIC, tur dos tabata compania privá. Tres siglo despues e companianan aki a haña nan mes ku problema finansiero i e teritorionan ku nan tabata tin a kai bou di gobièrnu hulandes (den 1815 i 1791 respektivamente). Ta ei nan a bira colonia ofisial di Hulanda.
Durante siglo 19, Hulanda no tabata mes lihé den industrialisacion, compará ku otro país di Europa. Esaki tabata pasombra di su infrastructura di kanalnan i su dependensia riba poder di bientu. Hulanda a ceda neutral durante e Promé Guera Mundial i tabata tin intencion di hasi esei den e Segundo Guera Mundial. Sinembargo, Alemania bou di e Nazinan a invadí Hulanda den 1940. Locual a resultá tabata su partisipacion den e aliansa entre Inglatera i Fransia, i su pedido di ayudo. E país tabata derotá rapidamente i despues ocupádo, maske e inglesnan a tene Zeeland un tempu. Durante e okupacion mas ku 100.000 hudiu hulandes tabata matá den e Holokousto hunto ku hopi hende romani. Grupo 21 di Ehérsito di a forsanan aliá tabata tin e tarea di konduktá operashonnan militario pa liberá Hulanda despues di e Bataya di Normandia. Soldadonan di Inglatera, Canada, Polonia i Merca a kuminsa bringa riba tera hulandes den sèptèmber di 1944, lokual a kaba na e operacion "Market Garden". Awor e Aliadónan tabata tin nan wowo riba Alemania i Hulanda tabata liberá porfin riba 5 di mei 1945 (solamente tres dia promé ku tur forsa aleman a capitulá). Pasombra di e avansenan di e Aliadónan i e confiscacion di carga di e alemannan, hulandesnan a sufri òf muri di hamber den e winter di 1944-1945.
Despues di e guera, e economia hulandes a progresá, despues di hopi aña di ta neutral, dor di sera ku paísnan banda di dje. Hulanda a bira miembro di e kooperacion Benelux (di België, Nederland, i Luxembourg). Ainda mas, Hulanda tabata un di e 12 paísnan ku a funda e Organisashon di Pacto Nort Atlántiko (NAVO na hulandes, NATO na ingles) i un di e seis ku a funda e comunidad Europeo di carbon i Stal, ku despues a bira e Union Europeo.
Política[editá | edit source]
Hulanda tabata un demokrasia parlamentario for di aña 1848 i un monarcia constitucional for di 1815. Promé ku esaki e tabata un repúblika di 1581 pa 1806 i un monarkia di 1806 pa 1810 (e tabata parti di Fransia entre 1810 ku 1813). E monarka ta e cabes di estado, cual ta Reina Beatrix. E monarka awe tin solamente un funccion seremonial, pero e constitucion ta permití e monarka algun poder, por se caso e ministernan supordiná nan mes. E monarka su firma ta nesesario pa hasi cual ke lei ofisial, i si un conflicto habri entre e i e ministernan, un crisis constitucional lo resultá.
Gobièrnunan hulandes tabata consistí di un coalicion for di siglo 19, pasombra nunca un partido tabata basta grandi pa haña e mayoridad. Formalmente, e monarka ta apuntá e miembronan di gobièrno. Realmente, manera e resultadonan di e eleccion parlamentario ta conosí, un coalicion ta formá (den un proseso di negoshacionnan locual a yega di dura shete luna). Despues di esaki e monarka ta apuntá e gobièrnu formá. E cabes di gobièrnu ta e Promé Minister, Minister President na hulandes. E ta un primus inter pares ("promé entre igual") ku normalmente ta e cabes di e partido mas grandi den e coalicion. Algun hende sa debatí cuanto influensia e Reina tin riba e formacion di gobièrno.
E parlamento ta consistí di dos "kamber". E 150 miembro di e Tweede Kamer ta eligí cada cuatro año den eleccionnan directo. E asambleanan provinsial tambe ta eligí directamente. E miembronan di e asambleanan provinsial ta eligí un tersero di e senado (Eerste Kamer), lokual ta considerá menos importante ku e Tweede Kamer. Nan ta completamente eligí indirectamente cada seis aña, i por rechasá lei so, anto no por proponé ni cambia lei ecsistente. Hunto, e Eerste i Tweede Kamer ta forma e Staten-Generaal.
Dia 7 febrüari, 2006, e Tweede Kamer a introdusí e derecho di inisiativa popular ("volksinitiatief") na un nivel nashonal.
Sientífico político ta considerá Hulanda como un país ku tin diferensia grandi entre e gruponan social pero ainda ta mantené su mes stabil. Un splicashon ta ku for di Siglo Medio tabata tin e nesesidat pa differente minoridad kooperá pa yuda bringa e awa. Un mehór teoria ta incluí un fayo parsial di feodalismo i un rechaso ecsitoso di apsolutismo. E sistema di yega na un acuerdo apesar di diferensianan yama e polder model na hulandes. Tambe, Hulanda semper tabata un país di negoshante, dominá pa un burguesia liberal i pa comersio internacional, hende mester tolerá otro su cultura. Na Hulanda mes, maske calvinismo tabata e religion di estado te ku siglo 19, tabata tin un toleransia pa katóliko i hudiu. Sinembargo, católiconan no tabata permití di tin funkshon den gobièrnu te ku siglo 19 i tabata tin restriccion protestant riba tur edifisio católico i hudiu. Te ku medio siglo 19, católico kasi nunca tabata por a traha misa nobo ku claramente tabata católico. Entre 1839 i 1940 Hulanda a purba di ta neutral banda di mayoria asuntu internacional i a logra di ceda afó di e Promé Guera Mundial (maske esaki a faya den Segundo Guera Mundial). Lokual a resultá ta un reputashon kordial den otro país, un asina bon ku hende ku pasaporte hulandes tin kasi ningun problema pa drenta otro país, pa bishitá òf hasta emigrá.
Sinembargo, den e promé añanan di siglo 21 tabata tin un cambio den polítika hulandes, kual partidonan links ta birando mas grandi ku partidonan drechi. Un ehèmpel di esaki ta e kaso di LPF. Pim Fortuyn, fundadó di e partido, a tene cabinètnan anterior responsabel pa e fayonan den e integracion di imigrantenan.
Na kabes di e gobièrnu aktual ta e kabinèt Balkenende III, un kontinuashon kortiku di Balkenende II (CDA/VVD/D66) sin e partido mas chikitu di e coalicion, D66. Eleccion ta planiá pa 22 novèmber, 2006.
Balkenende II su pólisanan di reformacion economico i imigracion no tabata masha popular, locual a resulta na mas apoyo pa e oposiccion. Den e eleccionnan munisipal di 2006, e coalicion a perde hopi na e otro partidonan, manera e partido laboral (PvdA) i e partido sosialistiko (SP). E desishonnan kontroversial di minister Verdonk tokante e estado legal di polítiko Ayaan Hirsi Ali, e gobièrnu hulandes a cai den crisis riba 29 jüni, 2006. Jan-Peter Balkenende a presentá su cabinèt temporal na e Reina riba 7 jüli.
Riba 1 jüni, 2005, 61,6% di votadónan a disidí den un referendum kontra un konstitushon pa e Union Europeo, tres dia despues ku Fransia a vota kontra.
Futuro[editá | edit source]
Divishon Administrativo[editá | edit source]
Geografia[editá | edit source]
Ekonomia[editá | edit source]
Demografi[editá | edit source]
Idiomanan[editá | edit source]
hulandesa
Religion[editá | edit source]
Kultura[editá | edit source]
Arte[editá | edit source]
Linknan eksterno[editá | edit source]
- [1] - Portal ofisial di gobièrnu di Hulanda


text:
12 NERVIO di Pasku parti 5
Posted by By Buchi-Brusko at 16 December, at 14 : 05 PM Print
Ken no kier tende “MI NO KE YORA KU PASKU’ mas? Kantika su mensahe ta bunita ku tur kos, i nos ta kompronde..PERO tin di nos ta kontentu dia nan di fiesta i no ke yora. Anto ta lei mundial ku mester toka Mariah Carrey su cd di pasku? ….Anto please stop ku Jose Feliciano tambe su felis navidad. E kantika ta un ’classic’ pero e ta un di e kantika nan di mas eentonig ku tin (huntu ku shagaron). Ora mi tende felis navidad di un manera of otro mi ta imaginami semper den un lift. Pero un lift ku nunka ta jega su destino. Ta te ora e kantika kaba mi ta sintimi free atrobe.
Pero di un manera of otro e genereashon nobo di musikante nan no por bin ku kantika nan nobo ku ta pega pa años duante di dia nan di fiesta. Bon ja….Janiro di Basic one su Papa Noël si a pega mane un baranka, pero min por mira mi sinta ku mi famia pasku dilanti kerstoom ta toka papa Noël.
Bon ja, e aña aki Justin Bieber a bin ku un cd nobo di pasku, pero si mi bai tende esei, si lo mi yora ku pasku i mesun leu nos a keda..
Related Posts
-
11 February at 15 : 28 PM 0
Tribler òf e kaminda na e ret distribuido di kontenido nan
-
20 January at 06 : 19 AM 1
STOP SOPA.... Nan ke mata Internet
-
22 December at 12 : 45 PM 0
12 NERVIO di Pasku parti 6
-
8 December at 16 : 37 PM 0
12 NERVIO di Pasku parti 4


text:
Analisis politico
Nel y Evelyne
E situacion den MEP ta keda exigi atencion pasobra e cambionan cu ta bin despues di proximo eleccion ta importante pa nos pais. Nos a yega di enfatiza cu e MEP di awe nunca mas mag bin den gobierno di Aruba pasobra nan actitud a keda mescos cu e tabata den pasado. E mentalidad di e dirigentenan cu tin awe ta mescos of pio di loke e tabata durante 8 aña di gobernacion di MEP.
E rabia cu a keda den mente di e lidernan di e partido aki pa motibo cu pueblo a castiga e mal gobernacion na un manera sumamente fuerte den ultimo eleccion lo tin e consecuencia cu un MEP den gobierno atrobe lo ta feroz. Mirando e desaroyonan den MEP mes ta duna nos e siguranza cu e MEP di awe lo no haya sosten pa por drenta un gobierno nobo. E situacion cu nos a splica siman pasa ta cu siete di e top dieznan representando mas cu mitar di e votonan di MEP no ta ariba lista mas. Un di e sietenan Booshi ta vrij Evelyne intesivamente pa drenta MEP back pasobra e sa cu ariba su mes si e mag bay mes e lo no saca un asiento.
E desaroyo entre Booshi y Evelyne mester worde sigui di cerca. Un di e factornan nobo den MEP cu ta importante ta e kiebra cu ta mustra cu tin entre Nel Oduber y Evelyne Wever Croes. Te poco tempo pasa cada pasa un paar di dia nos tabata tende Nel Oduber comenta den medionan di publicidad ariba e decisionnan cu Evelyne tabata tuma.
Su critica tabata basta pisa pero tabata keda si dentro di lo ta acceptabel pa ambos. Awo si ta parce cu Evelyne a ofende Nel asina pisa cu e a hala atras y nos no ta tende nada mas di dje. E problema aki por bay causa MEP un perdida ainda mas grandi pasobra Nel tabatin mas cu 6000 voto ariba su nomber den ultimo eleccion. Si Nel dicidi cu e no ta di acuerdo cu e liña di Evelyne esaki lo ta catastrofal pa e MEP di Evelyne. E acusacion cu Evelyne a manda pa Nel ta uno sumamente grandi solamente pa Evelyne trata di hustifica un politica puramente oportunista encuanto e molinanan di biento na Urirama y Vader Piet San Nicolas.
Evelyne su posicion tabata cu Nel Oduber lo a usa e situacion di Sanicolas como “proef konijn” cu e molinanan sin tene cuenta cu salud di e habitantenan di e sitio ey. E acusacion aki ta hopi serio y si Evelyne no haci algo den esaki su futuro politico ta bira mas scur cu e ta caba. Un pelea formal entre e ex lider di MEP y e actual lider di MEP ta loke nan falta den e partido aki pa casi desaparece den proximo eleccion.
Evelyne mester di cada pida di ayudo cu e por haya y un confrontacion manera e ta mustra di ta na caminda ta bay ta fatal. E ta mustra si na un manera cla cu no tin ningun coherencia mas den MEP y cada paso cu ta worde tuma ta inspira ariba loke ta mustra oportuno na e momento ey sin tene cuenta cu e consecuencianan cu esaki ta bay tin. Berdad ta cu ta pa hopi aña cu Nel Oduber no ta parti un pan cu famia Croes pero di un of otro manera nan a logra di convence Nel pa laga su sosten pa Booshi Wever cay na fabor di Evelyne.
Na cada accion te poco dia pasa cu Evelyne tabata organiza Nel tabatey ta blaas ariba su fluit pero den e ultimo demostracion Nel no tabata presente. Esaki mientras Evelyne a haci e molinanan di Urirama un issue politico grandi pa su partido. Nel enfaticamente tabata ausente. Awo cu e manera cu Evelyne a ofende Nel por ta cu cosnan ta cambia y Nel ta laga Evelyne pa su cuenta. Sigur ta cu tin sicatriz profundo cerca Nel pa motibo di e pelea mahos cu tabatin pa liderazgo di MEP.
Nel mester a laga su candidato pa lider Booshi Wever cay pa Evelyne por a gara e poder den partido. Nel no por lubida esaki y awo cu Evelyne a ataca Nel frontal e dolor a hincha atrobe. Nos mester tene e desayo aki bon na bista.


text:
Instituto pa Formashon Musikal kandidato ‘Kroonappel’ di Oranje Fonds
WILLEMSTAD — Na okashon di e kambio di korona ku ta na kaminda, Oranje Fonds ta organisá un búskeda pa “Kroonappels”. Tin tres kategoria: Hóben, Bario i Duna un Man. Instituto pa Formashon Musikal(IpFM) ta partisipá ku su proyekto di muzik kompletamente grátis na hóben ménos privilegiá den bario, den e akshon aki, den e kategoria “hóben(Jeugd)”.
For di awor por mira nos inskripshon riba www.kroonappels.com bou di Curaçao. Den e fin di siman di 15, 16, 17 Mart 2013, un i tur den komunidat por vota i asina yuda e pareha protektor di Oranje Fonds sa kiko ta biba riba e tereno akí. E organisashonnan ku risibí mas tantu voto ta pasa pa e siguiente buèlta. Na final esunnan ku sali ganadó lo risibí e titulo di “Oranje Fonds Kroonappel” i lo gana kada un € 50.000,= i un estatua chikí di bròns ku rei i la reina nobo lo entregá.
Tur aña Oranje Fonds ta entregá “Appeltjes van Oranje” i ta premia di e forma akí organisashonnan sosial eksitoso. Na okashon di kambio di korona ta organisá un edishon speshal. Organisashonnan sosial den henter Reino por partisipá den tres kategoria.
IpFM a proponé e proyekto “edukashon musikal grátis na hóben ménos privilegiá den barionan di Kòrsou”. E inisiativa akí tin kasi 9 aña kaba i ta sòru pa tur siman 1000 mucha for di 8 aña ta haña lès di muzik den diferente bario, miéntras tur wikènt e orkesta i kantantenan di alumno mas avansá “Junior All Stars” ta trein den Cur Festival Center. Nos muchanan merese tur aporte posibel di komunidat di Kòrsou pa krese den publisidat tantu lokal i na Hulanda i asina logra nan metanan den muzik i nan bida personal.
Dor di gana un “Kroonappel” mas kaminda lo habri pa IpFM yega na e fondonan nesesario pa por kontinuá ku e proyekto úniko i mas grandi di edukashon musikal na Kòrsou, ku a produsí músikonan hóben ku ya na vários okashon a demonstrá di toka na nivel internashonal.(Freewinds, Dia di Bandera, Kanto pa Kòrsou, Archivo Nashonal, Aruba, Junior Tumba Festival & more ets.)IpFM ta spera ku boso tur ta vota pa nan pasobra nan ta un bon ehèmpel pa henter Reino.]
Oranje Fonds ta sostené inisiativanan sosial ku fondo, konosementu i kontakto. E fondo ta inbertí pa aña komo € 30 mion na mas ku 8.000 organisashon chikitu i grandi den Reino Ulandes. Oranje Fonds ta finansiá pa Postcode Loterij, pa su Organisashon di Amigunan i pa komersio, Prens Willem Alexander i Prinsesa Máxima ta e pareha protektor di Oranje Fonds.
Tambe ta bon pa nos informá ku resien IpFM a habri un Facebook Page pa Junior Allstar Orchestra. Nos ta rekomendá tur hende pa “like” e página aki.
Latest posts:Back to top
- Kaya José “Jo” Mathilda a bira realidat!
- Nos ta bai inverti mas den nos lidernan Junior Chamber International (JCI) Dutch Caribbean ku maneho dirigí.
- Resumen semanal den kuadro di operashon “Ta basta awor”.
- FINANSHAMENTU DI BANCO CENTRAL DE VENEZUELA NA PEDEVESA A DEBILITA SU RESERVANAN.
- BISHITA DI GEZAGHEBBER NA FUNDASHON KUIDO PA BISTA I OIDO.
- Rotary Club Bonaire na Fundashon FORSA/Landhuis de Tuin.
- LANSAMENTU ESTILO NOBO DI WEB.
- 15 polis mas a pasa Kurso arma Glock na ORV.
- Opinion di Naim Thode riba un referéndum pa Boneiru.
- ANDRELTON SIMMONS den e finalistanan pa Gold Glove Awards


text:
NEWSFLASH!!
-
24 July 2011 at 01 : 46 AM
Weave of zee-appel???
Mensen bondia/bontardi/bonochi, Si si nos tei bek aki ku bo newsflash. Awe mi lo bai tine tokante lo sigiente WEAVE!! Mi prome prome pregunta I disgustu ta, dikon ora e kabei ta kishiki bosnan tin ku batie manera ta praga tin ei den anto sera e wowo hise boka di banda. Ta egt nesesario tantu kos asinei? Anto e pida mas pio ta ku e akto aki ta wordu ...Read More
-
13 July 2011 at 02 : 11 AM
Den zomer bota mire kosnan aki!
Mensen bondia/bontardi/bonochi Kon kos ta bisa? Manera ma priminti bosnan mi tei bek, si mi tei bek ku un edishon spesial pa nos hendenan na Kikkerland. #ZOMER EDITIE#. Tur esten bota lesa bota lage muziek dje clip dal den background hinkabu den mood. Laga nos kuminsa mesora mesora ku e pianan den e slippersnan. Okei wak mita kompronde HINTER ...Read More
-
10 July 2011 at 01 : 06 AM
BB+BBmessenger=ASOCIAAL
Mensen bondia/bontardi/bonochi Si si mi tei be kaki, mi tei bek awe tokando e sigiente punto BLACKBERRY!!! Laga nos kuminsa ku lo sigiente e hendenan ku ta kue BB hasie nan medio di partisipa tur hende kiko nan a hasi of unda nan ta bai. Anto e pida mas pret ta ku ora un hende puntranan algu nan ta riska komenta: eh eh kende gusta redu. Manera ma pone ...Read More
-
8 July 2011 at 18 : 14 PM
I bosnan ta puntra bosnan mes dikon!
Mensen bondia/bontardi/bonochi, Mita bek manera mi a priminti bosnan awe mi tei toke punto: E KABAYERONAN KU NAN DRESS DEN FIESTA! Lastu naki mi a bin ta nota HOPI di e kabayeronan ta reklama ku ta hasi kalor den fiesta I ku nan no ta kompronde dikon nan ta paga e airco! Ora bo bai wak nan ta para tur na kos manga largu, of mei 3 shirt bisti riba otro ...Read More
-
5 July 2011 at 16 : 56 PM
Dress 2 impress or to cause stress?!?!
Mensen bondia/bontari/bonochi, Awe mi a bin pa komparti mi, I sigun mi preukupashon di HOPI otro hende na korsouw I hulanda. Awor a para bira ku bistimentu pa bai fiesta nota importante mas. Ku bo por bai fiesta gewoon kubo SHORT di JEANS bo BIRCKENSTOSK benta ei bow anto bota keda leuk bisti!!! Anto ta nan bota hanja dilanti para ta zwaai man of ta ...Read More